**कान्हा बाघ अभयारण्य** (Kanha Tiger Reserve) भारत के मध्य प्रदेश राज्य में स्थित एक बाघ अभयारण्य है। यह मध्य प्रदेश राज्य का सबसे बड़ा राष्ट्रीय उद्यान है। कान्हा को राष्ट्रीय उद्यान 1 जून 1955 को और बाघ अभयारण्य सन् 1973 में धोषित करा गया। यह राज्य के बालाधाट और मंडला ज़िले में 940 वर्ग किमी पर विस्तारित है। यहाँ बंगाल बाघ, भारतीय तेन्दुआ, स्लोथ रीछ, बारहसिंगा और सोनकुत्ता मिलते हैं। वन विभाग ने इस अभयारण्य के लिए एक काल्पनिक शुभंकर बनाया है, जिसका नाम "भूरसिंह बारहसिंगा" है।

विवरण
-----

मध्य प्रदेश अपने राष्ट्रीय उद्यानों और वनों के लिए प्रसिद्ध है। यहां की प्राकृतिक सुन्दरता और वास्तुकला के लिए विख्यात कान्हा पर्यटकों के बीच हमेशा ही आकर्षण का केन्द्र रहा है। कान्हा शब्द कनहार से बना है जिसका स्थानीय भाषा में अर्थ चिकनी मिट्टी है। यहां पाई जाने वाली मिट्टी के नाम से ही इस स्थान का नाम कान्हा पड़ा। इसके अलावा एक स्थानीय मान्यता यह रही है कि जंगल के समीप गांव में एक सिद्ध पुरुष रहते थे। जिनका नाम कान्वा था। कहा जाता है कि उन्‍हीं के नाम पर कान्हा नाम पड़ा।

कान्हा जीव जन्तुओं के संरक्षण के लिए विख्यात है। यह अलग-अलग प्रजातियों के पशुओं का घर है। जीव जन्तुओं का यह पार्क 940वर्ग किलोमीटर के क्षेत्र में फैला हुआ है। रूडयार्ड किपलिंग की प्रसिद्ध किताब और धारावाहिक जंगल बुक की भी प्रेरणा इसी स्‍थान से ली गई थी। सन् १९६८ में प्रोजेक्ट टाइगर के तहत इस उद्यान का ९१७.४३ वर्ग कि. मी. का क्षेत्र कान्हा व्याघ्र संरक्षित क्षेत्र घोषित कर दिया गया।

यहाँ के वन्य प्राणियों को देखने और कुछ अच्छा समय व्यतीत करने के लिए सोनाक्षी सिन्हा और महेंद्र सिंह धोनी जैसे बड़े सितारे भी आ चुके हैं।

स्थिति
------

हरिण कुंज
यह राष्ट्रीय पार्क 940 वर्ग किलोमीटर में फैला हुआ है। यह क्षेत्र घोड़े के पैरों के आकार का है और यह हरित क्षेत्र सतपुड़ा की पहाड़ियों से घिरा हुआ है। इन पहाड़ियों की ऊंचाई 450 से 900 मीटर तक है। इसके अन्तर्गत बंजर और हेलन की घाटियां आती हैं जिन्हें पहले मध्य भारत का प्रिन्सेस क्षेत्र कहा जाता था। 1879-1910 ईसवी तक यह क्षेत्र अंग्रजों के शिकार का स्थल था। कान्हा को 1933 में अभयारण्य के तौर पर स्थापित कर दिया गया और इसे 1955 में राष्ट्रीय उद्यान् घोषित कर दिया गया। यहां अनेक पशु पक्षियों को संरक्षित किया गया है। लगभग विलुप्‍त हो चुकी बारहसिंहा की प्रजातियां यहां के वातावरण में देखने को मिल जाती है।

कान्हा एशिया के सबसे सुरम्य और खूबसूरत वन्यजीव रिजर्वो में एक है। बाघ का यह देश परभक्षी और शिकार दोनों के लिए आदर्श जगह है। यहां की सबसे बड़ी विशेषता खुले घास के मैदान हैं जहां काला हिरन, बारहसिंहा, सांभर और चीतल को एक साथ देखा जा सकता है। इस उद्यान मे बन्दर और चीतल का साथ मे दिखना बहुत आम बात है। बांस और टीक के वृक्ष इसकी सुन्दरता को और बढा देते हैं।

आकर्षण
------

### बारहसिंगा

मुख्य लेख: बारहसिंगा
बाराहसिंगे अपनी प्राकृतिक स्वच्छंदता में
यह प्रजाति कान्हा का प्रतिनिधित्व करती है और यहां बहुत प्रसिद्ध है। कठिन ज़मीनी परिस्थितियों में रहने वाला यह अद्वितीय जानवर टीक और बांसों से घिरे हुए विशाल घास के मैदानों के बीच बसे हुए हैं। बीस साल पहल से बारहसिंगा विलुप्त होने की कगार पर थे। लेकिन कुछ उपायों को अपनाकर उन्हें विलुप्त होने से बचा लिया गया। दिसम्बर माह के अंत से जनवरी के मध्य तक बारहसिंगों का प्रजनन काल रहता है। इस अवधि में इन्हें बेहतर और नज़दीक से देखा जा सकता है। बारहसिंगा पाए जाने वाला यह भारत का एकमात्र स्थान है।

### जीप सफारी

जीप सफारी सुबह और दोपहर को प्रदान की जाती है। जीप मध्य प्रदेश पर्यटन विकास कार्यालय से किराए पर ली जा सकती है। कैम्प में रूकने वालों को अपना वाहन और गाइड ले जाने की अनुमति है। सफारी का समय सुबह ६ बजे से दोपहर के १२ बजने तक और दोपहर मे ही ३ बजे से शाम के ५:३० बजने तक निर्धारित किया गया है।

### बाघ दृश्य

एक बाघिन अपने दो शावकों के संग
बाघों को नजदीक से देखने के लिए पर्यटकों को हाथी की सवारी की सुविधा दी गई है। इसके लिए सीट की बुकिंग करनी होती है। इनकी सेवाएं सुबह के समय प्राप्त की जा सकती हैं। इसके लिए भारतीयों से 100 रूपये और विदेशियों से 600 रूपये का शुल्क लिया जाता है।

### पक्षी

यहां पर पक्षि‍यों के मिलन स्‍थल का विहंगम दुश्‍य भी देख सकते है। यहां लगभग 300 पक्षियों की प्रजातियां हैं। पक्षियों की इन प्रजातियों में स्थानीय पक्षियों के अतिरिक्त सर्दियों में आने प्रवासी पक्षी भी शामिल हैं। यहां पाए जाने वाले प्रमुख पक्षियों में सारस, छोटी बत्तख, पिन्टेल, तालाबी बगुला, मोर-मोरनी, मुर्गा-मुर्गी, तीतर, बटेर, हर कबूतर, पहाड़ी कबूतर, पपीहा, उल्लू, पीलक, किंगफिशर, कठफोडवा, धब्बेदार पेराकीट्स आदि हैं।

### कान्हा संग्रहालय

इस संग्रहालय में कान्हा का प्राकृतिक इतिहास संचित है। यह संग्रहालय यहां के शानदार टाइगर रिजर्व का दृश्य प्रस्तुत करता है। इसके अलावा यह संग्रहालय कान्हा की रूपरेखा, क्षेत्र का वर्णन और यहां के वन्यजीवों में पाई जाने वाली विविधताओं के विषय में जानकारी प्रदान करता है।

### बामनी दादर

यह पार्क का सबसे खूबसूरत स्थान है। यहां का मनमोहक सूर्यास्त पर्यटकों को बरबस अपनी ओर खींच लेता है। घने और चारों तरफ फैले कान्हा के जंगल का विहंगम नजारा यहां से देखा जा सकता है। इस स्थान के चारों ओर हिरण, गौर, सांभर और चौसिंहा को देखा जा सकता है। कान्हा राष्ट्रीय उद्यान में सर्वप्रथम हवाई पट्टी का निर्माण किया गया था। लेकिन इतने साल बाद भी इस पर हवाई सेवाएं शुरू नहीं की जा सकी हैं।

### दुर्लभ जन्तु

कान्हा में ऐसे अनेक जीव जन्तु मिल जाएंगे जो दुर्लभ हैं। उद्यान् के पूर्व कोने में पाए जाने वाला भेड़िया, चिन्कारा, भारतीय पेंगोलिन, समतल मैदानों में रहने वाला भारतीय ऊदबिलाव और भारत में पाई जाने वाली लघु बिल्ली जैसी दुर्लभ पशुओं की प्रजातियों को यहां देखा जा सकता है।

### राजा और रानी

आगन्तुकों के केन्द्र के नजदीक साल के पेड़ों के दो विशाल ठूठों को देखा जा सकता है। इन ठूठों की प्रतिदिन जंगल में पूजा की जाती है। इन्हें राजा-रानी नाम से जाना जाता है। राजा रानी नाम का यह पेड़ 2000 के बाद ठूठ में तब्दील हो गया Bahoran

मौसम
----

पार्क 1 अक्टूबर से 30 जून तक खुला रहता है। मॉनसून के दौरान यह पार्क बन्द रहता है। यहां का अधिकतम तापमान लगभग 39 डिग्री सेल्सियस और न्यूनतम 2 डिग्री सेल्सियस तक हो जाता है। सर्दियों में यह इलाका बेहद ठंडा रहता है। सर्दियों में गर्म और ऊनी कपड़ों की आवश्यकता होगी। नवम्बर से मार्च की अवधि सबसे सुविधाजनक मानी जाती है। दिसम्बर और जनवरी में बारहसिंहा को नजदीक से देखा जा सकता है।

आवागमन
------

कान्हा राष्ट्रीय पार्क वायु, रेल और सड़क मार्ग से जुड़ा हुआ है। अपनी सुविधा के अनुसार आप कान्हा पहुंचने के लिए इन मार्गो का प्रयोग कर सकते है।

वायु मार्ग
कान्हा से 175 किलोमीटर दूर स्थित jabalpur में निकटतम डुमना हवाई अड्डा है। यह विभिन्न प्राइवेट एयरलाइन्स की नियमित उड़ानों से जुड़ा हुआ है। यहां से बस या टैक्सी के माध्यम से कान्हा पहुंचा जा सकता है।

रेल मार्ग
जबलपुर रेलवे स्टेशन कान्हा पहुंचने के लिए सबसे नजदीकी स्‍टेशन है। जबलपुर कान्हा से 175 किलोमीटर की दूरी पर स्थित है। यहां से राज्य परिवहन निगम की बसों या टैक्सी से कान्हा पहुंचा जा सकता है।
यदि जबलपुर पहुँचने के बाद पुनः आप रेल द्वारा यात्रा करना चाहें तो नैनपुर या चिरईडोंगरी तक आना एक अच्छा विकल्प होगा नैनपुर से कान्हा 55 व चिरईडोंगरी से मात्र 35 किलोमीटर दूर है जहाँ से लोकल बस के द्वारा असानी से पहुँच सकते हैं ।

सड़क मार्ग
कान्हा राष्ट्रीय पार्क जबलपुर, खजुराहो, नागपुर, मुक्की और रायपुर से सड़क के माध्यम से सीधा जुड़ा हुआ है। दिल्ली से राष्ट्रीय राजमार्ग 2 से आगरा, राष्ट्रीय राजमार्ग 3 से बियवरा, राष्ट्रीय राजमार्ग 12 से भोपाल के रास्ते जबलपुर पहुंचा जा सकता है। राष्ट्रीय राजमार्ग 12 से मांडला जिला रोड़ से कान्हा पहुंचा जा सकता है।

इन्हें भी देखें
---------------

* बंगाल बाघ
* बालाघाट ज़िला
* मंडला ज़िला

बाह्य जोड़
----------

* कान्हा राष्ट्रीय उद्यान चित्रदीर्घा
* फ्लिकर पर कान्हा राष्ट्रीय उद्यान के चित्र
* कान्हा राष्ट्रीय उद्यान
* कान्हा राष्ट्रीय उद्यान का यात्रा वृतांत
* कान्हा राष्ट्रीय उद्यान
* कान्हा राष्ट्रीय उद्यान की छवियाँ
* संरक्षण केन्द्र
* मध्य प्रदेश राज्य पर्यटन
* कान्हा राष्ट्रीय उद्यान
* कान्हा राष्ट्रीय उद्यान की छवियाँ
* यात्रा ब्योरा
* कान्हा राष्ट्रीय उद्यान
* |  |  |
| --- | --- |
|  |  विकियात्रा पर Kanha National Park के लिए यात्रा गाइड |

सन्दर्भ
-------

1. ↑  "Kanha Tiger Reserve". Madhya Pradesh Forest Department. मूल से 10 March 2011 को पुरालेखित. अभिगमन तिथि 14 April 2010.
2. ↑  Neeraj, S. (2017). "Meet 'Bhoorsingh the Barasingha': Kanha tiger reserve becomes first in India get official mascot". *Hindustan Times*. मूल से 21 January 2021 को पुरालेखित. अभिगमन तिथि 18 May 2017.
3. ↑  "कान्हा राष्ट्रीय उद्यान का अन्वेषण करें". मूल से 3 नवंबर 2022 को पुरालेखित. अभिगमन तिथि 3 नवम्बर 2017.
4. ↑  "प्रोजेक्ट टाइगर". मूल से 29 मई 2013 को पुरालेखित. अभिगमन तिथि 16 जून 2013.
5. ↑  "Mahendra Singh Dhoni, Family & Friends Visit Kanha National Park for Tiger Safari and Camping". *Kanha National Park Blog | Latest Wildlife News from Kanha* (अंग्रेज़ी में). 2020-01-29. अभिगमन तिथि 2020-01-31.
6. ↑  "Kanha National Park - Kanha: Tiger Reserve Area in MP - Madhya Pradesh(MP) TourisKanha National Park - Kanha: Tiger Reserve Area in MP". *Madhya Pradesh(MP) Tourism*. मूल से 19 अक्तूबर 2018 को पुरालेखित. अभिगमन तिथि 19 October 2018.
7. ↑  "कान्हा राष्ट्रीय उद्यान". अभिगमन तिथि 15 जून 2022.

सामान्य संदर्भ
--------------

* K. K. Gurung & Raj Singh: *Field Guide to the Mammals of the Indian Subcontinent*, Academic Press, San Diego, ISBN 0-12-309350-3
* A. P. Dwivendi: *Protected Areas of Madhya Pradesh*,Government printing Press, Bhopal 2003

| * दे
* वा
* सं
 भारत के राष्ट्रीय उद्यान |
| --- |
| उत्तर भारत | 

|  |  |
| --- | --- |
| जम्मू कश्मीर | दाचीगाम  •  हेमिस •  किश्तवार •  सलीम अली |
| हिमाचल प्रदेश | ग्रेट हिमालयन राष्ट्रीय उद्यान •  पिन घाटी |
| उत्तराखंड | कार्बेट •  गंगोत्री •  गोविंद •  नंदा देवी •  राजाजी •  फूलों की घाटी |
| हरियाणा | कलेसर •  सुल्तानपुर |
| उत्तर प्रदेश | नवाबगंज •  दुधवा |
| राजस्थान | दर्राह •  मरुभूमि •  केवलादेव •  रणथंबोर •  सरिस्का •  माउंट आबू |

 |  |
| दक्षिण भारत | 

|  |  |
| --- | --- |
| आंध्र प्रदेश | कासु ब्रह्मानन्द रेड्डी •  महावीर हरिण वनस्थली •  मृगवनी •  श्री वेंकटेश्वर |
| कर्नाटक | अंशी •  बांदीपुर •  बनेरघाट •  कुदरेमुख •  नागरहोल |
| तमिलनाडु | गुइंडी •  मन्नार की खाड़ी •  इंदिरा गांधी •  पलानी पर्वत •  मुदुमलाइ •  मुकुर्थी |
| केरल | एराविकुलम •  मथिकेत्तन शोला •  पेरियार •  साइलेंट वैली |

 |
| पूर्वी भारत | 

|  |  |
| --- | --- |
| बिहार | वाल्मीकि |
| झारखंड | बेतला • हज़ारीबाग |
| पश्चिम बंगाल | बुक्सा •  गोरुमारा •  न्योरा घाटी •  सिंगालीला •  सुंदरवन •  जलदापाड़ा |
| उड़ीसा | भीतरकनिका •  सिमलीपाल |

 |
| पश्चिम भारत | 

|  |  |
| --- | --- |
| गुजरात | कृष्ण मृग •  गिर •  कच्छ की खाड़ी •  वंस्दा |
| महाराष्ट्र | चांदोली •  गुगामल •  नवेगाँव •  संजय गांधी •  ताडोबा |
| गोआ | मोल्लेम |

 |
| मध्य भारत | 

|  |  |
| --- | --- |
| मध्य प्रदेश | बांधवगढ •  जीवाश्म •  कान्हा •  कूनो •  माधव •  पन्ना •  पेंच •  संजय •  सतपुरा •  वन विहार •  डायनासोर |
| छत्तीसगढ | इंद्रावती •  कांगेर घाटी |

 |
| पूर्वोत्तर भारत | 

|  |  |
| --- | --- |
| अरुणाचल प्रदेश | मोलिंग •  नमदाफा |
| सिक्किम | कंचनजंगा |
| असम | दिबरू-साइखोवा •  काज़ीरंगा •  मानस •  नमेरी •  ओरांग |
| नागालैंड | न्टङ्की |
| मेघालय | बलफकरम •  नोकरेक  •  नोंगखाइलेम |
| मणिपुर | केयबुल लामजाओ •  सिरोई |
| मिजोरम | मुर्लेन •  फौंगपुइ |

 |
| द्वीप | 

|  |  |
| --- | --- |
| अंडमान एवं निकोबार | कैम्पबॅल बे •  गैलेथिआ •  महात्मा गांधी •  माउन्ट हैरियट •  मिडल बटन द्वीप •  नौर्थ बटन द्वीप •  रानी झांसी •  सैडल पीक •  साउथ बटन द्वीप |

 |
| राष्ट्रीय उद्यान •  भारत के अभयारण्य •  वन एवं पर्यावरण मंत्रालय (भारत) |

| * दे
* वा
* सं
मध्य प्रदेश पर्यटन |
| --- |
| ग्वालियर | ग्वालियर का किला • मानमंदिर महल • जयविलास महल • जयविलास संग्रहालय • तानसेन स्मारक • रानी लक्ष्मीबाई स्मारक • विवस्वान सूर्य मंदिर • गुरुद्वारा दाता बंदी छोड़ |
| त्रिकोण | शिवपुरी • ओरछा:चतुर्भुज मंदिर • दतिया:बीरसिंह जी देव का महल, पीताम्बरा पीठ |
| चंदेरी | कोषाक महल •  बादल महल गेट • जामा मस्जिद • शहजादी का रोजा • परमेश्वर ताल |
| खजुराहो | कंदारिया महादेव • चौंसठ योगिनी मंदिर • विश्वनाथ मंदिर • लक्ष्मण मंदिर • पार्श्वनाथ मंदिर • वामन मंदिर • जावरी मंदिर • दुलादेव मंदिर • चतुर्भुज मंदिर • निकटवर्ती: पन्ना नेशनल पार्क • चित्रकूट |
| मुरैना |  बटेश्वर मंदिर प्रांगण •  चौसठ योगिनी मंदिर, मितावली • सबलगढ़ किला • सिहोनिया • एसाह •पहाड़गढ़ •राष्ट्रीय चंबल अभ्यारण्य • कुतवार • नोरार |
| इंदौर | लाल बाग महल •  खजराना मंदिर •  पातालपानी जलप्रपात •  बिजासन माता मंदिर •  राजबाड़ा •  अन्नपूर्णा देवी मंदिर •  कृष्णपुरा की छतरियाँ |
| मांडव | मांडू • हिंडोला महल |
|  जबलपुर  | कान्हा नेशनल पार्क • बांधवगढ नेशनल पार्क • धुआँधार जलप्रपात •  तिगवा  • संगमरमर की चट्टानें, भेड़ाघाट  • बरगी बाँध  • मदन महल किला  • रानी दुर्गावती संग्रहालय |
| उज्जैन | महाकालेश्वर मंदिर • बड़े गणेशजी का मंदिर • चिंतामन गणेश मंदिर • पीर मत्स्येंद्रनाथ समाधि • भर्तहरी की गुफाएँ • कालियादेह महल • काल भैरव मंदिर • वेधशाला, उज्जैन • नवग्रह मंदिर • कालिदास अकादमी |
| भोपाल | ताज उल मस्जिद • जामा मस्जिद •  मोती मस्जिद • शौकत महल • सदर मंजिल • गौहर महल • भारत भवन • राज्य संग्रहालय • गाँधी भवन • लक्ष्मी नारायण मंदिर • बड़ा तालाब • मछली घर  •  भोजेश्वर मंदिर  •  भीमबेटका शैलाश्रय |
| बुरहानपुर | असीरगढ़ • जामा मस्जिद, बुरहानपुर • शाही महल • अकबरी सराय • शाही हमाम • आहूखाना • गुल आरा महल • कुंडी भंडारा • बीबी की मस्जिद • शाहनवाज खाँ का मकबरा • मोती महल • खरबूजा महल • परकोटा • राम झरोखा • सीता गुफा • बालाजी मंदिर • गुरुद्वारा बड़ी संगत • शांतिनाथ श्वेतांबर जैन मंदिर • कबीर निर्णय मंदिर • इच्छादेवी मंदिर |
| विदिशा | लुहांगी  •  विदिशा का किला   •  विजय मंदिर  •  चरणतीर्थ  •  बेसनगर   •  भद्दिलपुर  •  उदयगिरि की गुफाएँ
 •  उदयपुरा  •  ग्यारसपुर •  साँची  •  भोजपुर   •  |
| महेश्वर व मंडलेश्वर | राम मंदिर •  दत्त मंदिर • गुप्तेश्वर मंदिर • राम घाट • छप्पन देव मंदिर |
| छिंदवाड़ा | पातालकोट •  देवगढ़ का किला  •  पेंच राष्ट्रीय उद्यान • भरतादेव उद्यान |
| अन्य | भीमबेटका •  भोजपुर   •  पचमढ़ी •  |